﻿ ROMÂNIA CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 146 Din 28 iulie 2015 privind semnarea Acordului de Parteneriat pentru constituirea “Parteneriatului pentru dezvoltarea și promovarea destinației de ecoturism Pădurea Craiului” Având în vedere Expunerea de motive nr 9843 din 06 07 2015 a Președintelui Consiliului Județean Bihor, Raportul de specialitate al Direcției de Dezvoltare Regională, Programe și Proiecte cu Finanțare Externă nr 9844 din 06 07 2015, Raportul de avizare al Comisiei Juridică, dezvoltare regională și cooperare transfrontalieră nr 11 117 din 28 07 2015, Raportul de avizare nr 11 179/28 07 2015 al Comisiei pentru protecția mediului, turism și agricultură și Raportul de avizare al Comisiei de studii, prognoze economico-sociale, buget-finanțe și administrarea domeniului public și privat al județului nr 11 153 din 28 07 2015, Ținând cont de prevederile art 91 alin (6) lit (a), din Legea nr 215/2001 a administrației publice locale, republicată, cu modificările și completările ulterioare În temeiul drepturilor conferite prin art 115 alin 1 lit (c) din Legea administrației publice locale nr 215/2001, republicată, cu modificările și completările ulterioare, CONSILIUL JUDEŢEAN BIHOR HOTĂRĂŞTE: (unanimitate) Art 1 Se aprobă participarea Județului Bihor la constituirea “Parteneriatului pentru dezvoltarea și promovarea destinației de ecoturism Pădurea Craiului” Art 2 Se împuternicește Președintele Consiliului Județean Bihor să semneze în numele și pentru Județul Bihor, Acordul de Parteneriat pentru constituirea “Parteneriatului pentru dezvoltarea și promovarea destinației de ecoturism Pădurea Craiului”, conform Anexei la prezenta hotărâre, care constituie parte integrantă a acesteia Art 3 Cu ducerea la îndeplinire se încredințează Direcția de Dezvoltare Regională, Programe și Proiecte cu Finanțare Externă Art 4 Prezenta se comunică cu: - Instituția Prefectului –Județul Bihor, - Cabinetul Președintelui Consiliului Județean Bihor, - Direcția de Dezvoltare Regională, Programe și Proiecte cu Finanțare Externă, - Compartimentul Relații cu Consilierii, - Centrul pentru Arii Protejate și Dezvoltare Durabilă (CAPDD) Bihor, PREȘEDINTE, Contrasemnează: Cornel Popa SECRETAR AL JUDEȚULUI, Carmen Soltănel 5 ex Anexa nr 1 la Hotărârea Consiliului Județean Bihor nr 146 din 28 07 2015 privind semnarea Acordului de Parteneriat pentru constituirea “Parteneriatului pentru dezvoltarea și promovarea destinației de ecoturism Pădurea Craiului” VIZAT: Președinte Secretar al județului Cornel POPA Carmen Soltănel Acord de Parteneriat pentru constituirea “Parteneriatului pentru dezvoltarea și promovarea destinației de ecoturism Pădurea Craiului” Nr ______ / ____________ 1 Județul Bihor, cu sediul în Oradea, str Parcul Traian, nr 5, județul Bihor, cod poștal 410033, reprezentat legal prin Cornel POPA, în calitate de Președinte al Consiliului Județean Bihor; și 2 Centrul Pentru Arii Protejate și Dezvoltare Durabilă (CAPDD) Bihor cu sediul in Oradea, Piața 1 Decembrie Nr 4-6, Et 1, Cam 8, Sentința Civilă nr 10 /A/2002, Cod Fiscal RO 14571970, reprezentat legal prin Paul Iacobaș, în calitate de Președinte, denumite în continuare Părțile au convenit încheierea prezentului Acord de Parteneriat (Acordul) cu scopul de a constitui “Parteneriatul pentru dezvoltarea și promovarea destinației de ecoturism Padurea Craiului (Parteneriatul) și de a colabora în vederea atingerii obiectivelor acestui Parteneriat În urma consultărilor cu partenerii locali din societatea civilă și sectorul public și privat, s-a ajuns la concluzia că destinația de ecoturism va cuprinde zona ce cuprinde următoarele U A T-uri: Măgești, Vadu Crișului, Șuncuiuș, Bratca, Bulz, Căbești, Roșia, Remetea Viziunea Parteneriatului este ca această zonă să capete statutul oficial de destinație de ecoturism, emis de Autoritatea Națională pentru Turism prin promovarea valorilor culturale și naturale ale zonei Pădurea Craiului și dezvoltarea infrastructurii și a produselor de turism într-un mod responsabil, cu respect și atenție față de capitalul natural si cultural Obiectivele Parteneriatului: 1 Crearea unei rețele integrate de servicii de ecoturism de calitate la nivelul zonei Pădurea Craiului; 2 Dezvoltarea durabilă și promovarea pe plan național și internațional a zonei Pădurea Craiului ca un model de destinație de ecoturism; 3 Creșterea capacității de administrare și promovare a destinației și a serviciilor de turism a membrilor Parteneriatului; 4 Construirea unei identități vizuale a zonei și realizarea unei comunicări unitare și integrate către turiști; 5 Conservarea și valorificarea ariilor naturale protejate și a peisajului tradițional; 6 Implementarea unui mecanism financiar pentru suținerea proiectelor de conservare și dezvoltare ecoturistică a zonei; 7 Îmbunătățirea infrastructurii turistice la nivelul destinației; 8 Păstrarea și valorificarea patrimoniului arhitectural și cultural tradițional; 9 Recunoașterea și susținerea unei Unități de Management al Destinației; 10 Monitorizarea indicatorilor de evaluare a destinaţiei şi implementarea măsurilor ce conduc către atingerea unui statut favorabil din punct de vedere al destinaţiilor de ecoturism Aceste obiective vor fi implementate în practică prin elaborarea unui concept de dezvoltare și a unui plan de acțiune, documente ce vor fi elaborate în urmatoarea perioadă Totodată, Partenariatul se va implica în procesul de evaluare a zonei Pădurea Craiului ca destinație de ecoturism și va face demersurile necesare pentru introducerea zonei Pădurea Craiului în rețeaua națională de destinații de ecoturism, inițiativă promovată de către Autoritatea Națională pentru Turism și inclusă în Strategia Naționala de Dezvoltare a Ecoturismului în România Modalitățile prin care membrii Parteneriatului vor colabora în vederea dezvoltării destinației de ecoturism Pădurea Craiului sunt următoarele: - întâlniri de lucru pentru implementarea planului de acțiune, coordonarea acțiunilor/proiectelor implementate în zona Padurea Craiului și în general pentru transpunerea în practică a acțiunilor din conceptul de dezvoltare (de pildă prin asumarea din partea unei singure instituții/organizații/operator economic a realizării unei activități/componente conform propriei misiuni sau prin elaborarea proiectelor în comun); - circularea informației (în particular printr-o listă/grup de discuții creat în acest scop), cu privire la proiecte în curs de implementare sau viitoare în Pădurea Craiului Pentru eficientizarea și planificarea activităților Parteneriatul își va desemna un Consiliu de Turism al Destinației, format din 7 persoane după cum urmează: 1 reprezentant al Județului Bihor, respectiv Președintele în exercițiu al Consiliului Județean Bihor sau reprezentantul acestuia, 1 reprezentant din partea UAT-urilor din destinaţie, 1 reprezentant al CAPDD Bihor, 1 reprezentant al turoperatorilor, 1 reprezentant al pensiunilor, 1 reprezentant al ONG-urilor cu activitate în zonă, 1 reprezentant din partea Salvamont- Salvaspeo Bihor Deciziile care vizează dezvoltarea zonei Pădurea Craiului ca și destinație de ecoturism vor fi luate prin consultarea tuturor organizațiilor și instituțiilor partenere Partenariatul se constituie ca o entitate deschisă pentru a primi oricând alte organizații/instituții/operatori economici care aderă la viziunea și obiectivele enunțate În acest sens, Parteneriatul va face demersurile necesare pentru informarea și integrarea celorlalți factori de interes relevanți pentru zona Pădurea Craiului Acordul se bazează pe interesul Părților în realizarea unei viziuni de dezvoltare durabilă pe termen lung, neavând astfel un termen de valabilitate stabilit De căte ori se consideră, părțile pot lua în considerare revizuirea Acordului, precum și actualizarea planului de acțiune Prezentul Acord de Parteneriat a fost încheiat astăzi, ____________ în ____ exemplare, câte unul pentru fiecare dintre organizațiile/instituțiile semnatare Județul Bihor Centrul pentru Arii Protejate si Dezvoltare Durabilă Bihor Cornel POPA Paul Iacobaș Președinte Președinte 2 